system
Răspunde în limba română, în stilul Wikipedia, cat mai corect gramatical.
user
Spune-mi detalii importante despre Crișeni, Harghita.
assistant
Crișeni () este un sat în comuna Atid din județul Harghita, Transilvania, România.

Satul Crișeni este situat pe valea pârâului Cușmed, la 6 km vest de Atid. Este sat de hotar al județului Harghita.

Accesul este din Sângeorgiu de Pădure spre Bezid pe drumul Sângeorgiu de Pădure – Atid – Cristuru-Secuiesc, la 16 km.

Satul – lung de 3 km - este locuit de 726 persoane; majoritatea reformați, 150 unitarieni, romano-catolici și neoprotestanți.

În secolul XVII a existat o biserică construită în stil gotic; actuala biserică reformată a fost construită în 1820, deoarece vechea biserică a ars. Pe turnul bisericii se poate vedea data construcției (1773). Casa parohială a fost construită între 1844-1861.

Prima biserică unitariană a fost construită, împreună cu clopotnița, în jurul anilor 1670. După reformație au apărut două biserici protestante: reformată și unitariană. În locul vechii biserici unitariane, distrusă de incendiu, s-a construit actuala biserică în 1815.

Principalele ocupații în Crișeni sunt agricultura și zootehnia. Arta confecționării pălăriilor de paie și a obiectelor decorative din paie are o tradiție de cca. 150 ani. În 1879 în jur de o sută de persoane din sat se ocupau cu împletirea paielor. Azi aproape nu există în sat cineva care să nu cunoască acest meșteșug.

Vezi și
 Muzeul pălăriilor de paie din Crișeni
 Biserica reformată din Crișeni

Imagini

Crișeni, Atid